2022 2 24
LT
Europos Sąjungos oficialusis leidinys
L 45/1415 KOMISIJA BANDOMIEJI PROJEKTAI
PP 02 — SKYRIUS EUROPOS STRATEGINĖS INVESTICIJOS (tęsinys) PP 02 21
(tęsinys)
PP 02 21 05
(tęsinys) Po vienų COVID-19 pandemijos metų, su visais jos socialiniais ir ekonominiais padariniais, neskaitant daugelio tragiškų mirčių, darbo rinkoje, be kitų aspektų, buvo padarytas akivaizdus poveikis, susijęs su labiau paplitusia nuotolinio darbo kultūra.
Jei ir viešajame, ir privačiajame sektoriuose būtų išlaikyti tam tikri nuotolinio darbo modelių aspektai, tai galėtų paskatinti daug asmenų ir šeimų apsvarstyti galimybę įsikurti kaimo vietovėse, kur oras yra švaresnis, ryšys su gamta yra glaudesnis, o aplinka ramesnė ir mažiau triukšminga.
Tai, ar jie tai padarys, ar ne, gali labai priklausyti nuo to, ar jiems gali būti užtikrintas judumas, nebūtinai priklausantis nuo asmeninio automobilio naudojimo, kad prireikus būtų galima važinėti į miesto teritoriją darbo reikalais ir patenkinti kasdienio gyvenimo poreikius regione.
Tam, kartu su jau esamais dabartinių kaimo vietovių gyventojų poreikiais galėti ir toliau vykdyti savo dabartinę ekonominę veiklą ir kartu sumažinti savo anglies pėdsaką, reikia tolesnių tvarių kaimo vietovių lygmens sprendimų, naudojantis pažangaus ir dalijimusi grindžiamo judumo galimybėmis ir jas toliau plėtojant.
Tai taip pat galėtų būti labai naudinga atsižvelgiant į vis didėjančią kaimo ekologinio turizmo paklausą, kurios viena iš natūralių sudedamųjų dalių yra naudoti tvariausią kelionės būdą nuvykti į kelionės vietą ir judėti regiono viduje.
Atsižvelgiant į visa tai, viešosios politikos požiūriu labai svarbu suvokti dabartinį scenarijų ir jo teikiamą dvigubą galimybę tiek sušvelninti, tiek net apgręžti dabartinę kaimo gyventojų išvykimo tendenciją, dėl kurios padidėjo miestų transporto mazgų ir atokių vietovių teritorinis disbalansas, kartu užtikrinant, kad ir kaimo transportas, kuris šiuo metu yra labai priklausomas nuo iškastinio kuro, prisidėtų prie savalaikių išmetamųjų teršalų kiekio mažinimo pastangų, kurių reikalaujama pagal Europos klimato teisės aktą.
Šiuo atžvilgiu svarbu pabrėžti, kad transportui tenka ketvirtadalis visų išmetamų teršalų kiekio ir kad tai yra pagrindinis sektorius, kuris per pastaruosius dešimtmečius nepasiekė tikslo sumažinti išmetamų teršalų kiekį, todėl kiekviena projekto sudėtinė dalis yra itin svarbi ir ypač svarbu skatinti perėjimą prie kitų transporto rūšių.
Nors ir toliau reikia struktūrinių tikslų ir su jais susijusių konkrečių iniciatyvų, pasiūlytų pirminiame pasiūlyme (t. y. didesnio prieinamumo ir susisiekimo su viešuoju transportu ir važinėjimo į darbą linijomis, taip pat koordinuotų bendradarbiavimo sprendimų, be kita ko, kaip padidinti maršrutų dažnumą kalnuotuose regionuose, kuriuose, yra išsibarsčiusių kaimų), ir ypač didinti galimybes, kurias teikia skaitmeninimas ir tikslinė skaitmeninė pertvarka kelionei „nuo durų iki durų“ ir tvariam bei pažangiam judumui, pavyzdžiui, dalijimuisi e. dviračiais ar automobiliais taip pat ir kaimo vietovėse, pastarojo tipo judumą taip pat galima skatinti ir kūrybiškais paprastais sprendimais, pvz., iniciatyva „LEADER“ remiamų „bendrakeleivių suolelių“ (vok. Mitfahrerbänke) naudojimo populiarinimą.
Iš tiesų tai yra paprasti suoleliai, sukurti ir strategiškai išdėstyti kaimuose, siekiant supaprastinti bendrakeleivių paėmimą ir važiavimą keliais, kuriuose viešasis transportas važiuoja retai, siūlant tiek struktūrinius, tiek vienkartinius judumo sprendimus (pavyzdžiui, susijusius su ekologiniu turizmu) ir taip skatinant bendro judumo kultūrą ir saugant aplinką.
Apibendrinant, be galimų konkrečių papildymų idėjų, svarbu užtikrinti šio bandomojo projekto tęstinumą, nes ES tvaraus judumo kaimo vietovėse politikos procesas vis dar yra ankstyvame vystymosi etape.
Todėl vykdant bandomąjį projektą ir toliau bus susitelkiama ties judumo poreikių susiejimu su jau vykdomais projektais, pavyzdžiui, „Pažangieji kaimai“, SMARTA ir kt., ir ypač daug dėmesio bus skiriama kaimo ir atokių vietovių atsigavimo potencialui po COVID-19.
Kaip minėta, juo turėtų būti toliau ieškoma būdų, kaip geriausiai organizuoti ir plėtoti kaimo vietoves su jų judumo sprendimais, kad būtų galima sklandžiai ir tvariausiu būdu jas sujungti su artimiausiomis miestų aglomeracijomis, taip pat su kaimyniniais kaimais.
Šiuo požiūriu, remiantis tvaraus judumo mieste planų sėkmės istorija, būtų galima apsvarstyti galimybę sukurti kaimo vietovių integruotų tvaraus judumo planų atitikmenį.